3.1 ลักษณะผลิตภัณฑ์

ผลิตภัณฑ์ของบริษัท สามารถแบ่งออกได้เป็น 2 ประเภท คือ

1.  สายควบคุม (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัททำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์ และรถจักรยานยนต์ ทั้งในและต่างประเทศ
รวมถึงบริษัทต่าง ๆ ในเครือของไฮเล็กซ์ คอร์ปอเรชั่นโดยรายละเอียดผลิตภัณฑ์ของบริษัทมีดังนี้

1. สายควบคุม (Control Cable)

บริษัททำการผลิตสายควบคุมทั้งที่ใช้กับรถยนต์และรถจักรยานยนต์
โดยสายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่างๆ
ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
และระบบคลัช เป็นต้น บริษัทมียอดขายสายควบคุมในปี 2549 คิดเป็นสัดส่วนประมาณร้อยละ 71.20
ของยอดขายรวม โดยเป็นการขายในประเทศร้อยละ 98.84 และเป็นการขายต่างประเทศร้อยละ
1.16 ของยอดขายรวมของสายควบคุม ทั้งนี้รายละเอียดของผลิตภัณฑ์สายควบคุมของบริษัทมีดังนี้

สายควบคุมรถยนต์ (Automobile Control Cable)

บริษัทผลิตสายควบคุมระบบต่าง ๆ ในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
ขนาด 1 ตัน ซึ่งโดยเฉลี่ยแล้วในรถยนต์ 1 คันจะมีสายควบคุมประมาณ 8-16 ประเภท
ทำหน้าที่ควบคุมการทำงานของระบบต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
บริษัทสามารถผลิตสายควบคุมที่ใช้ในรถยนต์ได้ทุก ๆ ประเภท

[]แผนภาพแสดงสายควบคุมหลักของรถยนต์ที่บริษัทผลิต

  หมายเหตุ - ไฮเล็กซ์ คอร์ปอเรชั่น (HI-LEX Corporation) ได้มีการเปลี่ยนชื่อบริษัท
  จากเดิมชื่อ นิปปอน เคเบิล ซิสเต็ม อิงค์

  (Nippon Cable System, Inc.) มีผลตั้งแต่วันที่ 1 พฤษภาคม 2549

นอกจากสายควบคุมดังแสดงในแผนภาพข้างต้นแล้ว บริษัทยังสามารถผลิตสายควบคุมที่ใช้ควบคุมระบบ
อื่น ๆ ของรถยนต์ อาทิ สายโช้ค สายปรับเบาะที่นั่ง สายล็อคประตู สายควบคุมกระจกมองข้าง
สายเครื่องปรับอากาศ และสายไมล์/วัดความเร็ว เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้

หน่วย: ล้านบาท

  ------------------------ --------------- --------------- ----------------
                           2547            2548            2549

  ในประเทศ                 809.97          992.60          1,073.51

  ต่างประเทศ                19.05           16.71           17.50

  รวม                      829.02          1,009.31        1,091.01

  อัตราการเติบโต (ร้อยละ)     22.24           21.75           8.09
  ------------------------ --------------- --------------- ----------------

สายควบคุมรถจักรยานยนต์ (Motorcycle Control Cable)

บริษัทผลิตสายควบคุมระบบต่างๆ ของรถจักรยานยนต์ญี่ปุ่นทุกประเภท
ซึ่งโดยเฉลี่ยแล้วในรถจักรยานยนต์

1 คันจะมีสายควบคุมประมาณ 8 ประเภท ซึ่งทำหน้าที่ควบคุมการทำงานของระบบต่าง ๆ
ของรถจักรยานยนต์ เช่น เครื่องยนต์ เกียร์ คลัช ฯลฯ ทั้งนี้
บริษัทสามารถที่จะผลิตสายควบคุมทุกประเภทที่ใช้ในรถจักรยานยนต์ได้

แผนภาพแสดงสายควบคุมหลักของรถจักรยานยนต์ที่บริษัทผลิต

[]

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้

หน่วย: ล้านบาท

  ------------------------ --------------- --------------- ----------------
                           2547            2548            2549

  ในประเทศ                 271.93          350.23          460.63

  ต่างประเทศ                10.17           0.68            0.47

  รวม                      282.10          350.91          461.10

  อัตราการเติบโต (ร้อยละ)     36.74           24.39           31.40
  ------------------------ --------------- --------------- ----------------

2. ชุดควบคุมรางกระจกหน้าต่างรถยนต์ (Window Regulator)

ชุดควบคุมรางกระจกหน้าต่างรถยนต์เป็นอุปกรณ์ที่ใช้ในการเปิด-ปิดกระจกหน้าต่างรถยนต์
โดยมีทั้งแบบอัตโนมัติและแบบใช้มือหมุน
ปัจจุบันบริษัทมียอดขายชุดควบคุมรางกระจกหน้าต่างรถยนต์ในปี 2549 คิดเป็นสัดส่วนประมาณร้อยละ
26.92 ของยอดขายรวมโดยเป็นการขายในประเทศเกือบทั้งหมด

ชุดควบคุมรางกระจกหน้าต่างรถยนต์ของบริษัท แบ่งได้เป็น 2 ประเภท คือ (1) แบบใช้สายควบคุม
และ (2) แบบ arm-type โดยมีรายละเอียดดังนี้

ชุดควบคุมรางกระจกหน้าต่างรถยนต์แบบใช้สายควบคุม

  []เป็นชุดควบคุมที่ใช้สายควบคุมเป็นตัวดึงกระจกขึ้น-ลง มีทั้งแบบอัตโนมัติและแบบใช้มือหมุน
  โดยเป็นผลิตภัณฑ์ที่บริษัทให้ความสำคัญในการทำตลาด เนื่องจากสามารถใช้ได้กับรถทุกชนิด
  และทุกขนาด
  ชุดควบคุมรางกระจกหน้าต่างรถยนต์แบบใช้สายควบคุมมีความยืดหยุ่นในการติดตั้งสูงกว่าแบบ
  arm-type

[]ชุดควบคุมรางกระจกหน้าต่างรถยนต์แบบ arm-type

เป็นชุดควบคุมที่ใช้แขนเหล็กไขว้กันเป็นรูปกากบาท มีทั้งแบบอัตโนมัติและ

แบบใช้มือหมุน โดยใช้หลักการเดียวกับกรรไกรเป็นตัวดึงกระจกขึ้น-ลง

เป็นผลิตภัณฑ์ที่มีความแข็งแรง ทนทาน และสามารถรับน้ำหนักได้มาก

ในช่วงระยะเวลา 3 ปี ที่ผ่านมา
บริษัทมีปริมาณการจำหน่ายชุดควบคุมรางกระจกหน้าต่างรถยนต์ดังนี้

หน่วย: ล้านบาท

สายควบคุมรถยนต์และรถจักรยานยนต์

ปัจจุบันยังไม่ชัดเจนว่าจะมีเทคโนโลยีใดที่จะนำมาใช้ผลิตทดแทนสายควบคุมได้
เนื่องจากสายควบคุมเป็นอุปกรณ์ที่เกี่ยวกับความปลอดภัยซึ่งได้ผ่านการทดลองและวิจัยจนได้รับการยอมรับมาเป็นเวลานาน
แม้ว่าในปัจจุบันบริษัทผู้ผลิตรถยนต์และรถจักรยานยนต์ได้เริ่มนำระบบควบคุมด้วยไฟฟ้าเข้ามาใช้ทดแทนสายควบคุมในบางส่วน
เช่น การใช้ระบบดิจิตอลทดแทนสายไมล์/สายวัดความเร็ว เป็นต้น แต่ในช่วงระยะเวลาอันใกล้นี้
การทดแทนดังกล่าวมีแนวโน้มว่าจะเกิดขึ้นได้เพียงบางส่วนเท่านั้น
เนื่องจากแม้จะมีการปรับเปลี่ยนไปใช้ระบบไฟฟ้า
แต่อุปกรณ์จำพวกที่เกี่ยวกับความปลอดภัยอย่างสายควบคุมก็ยังคงต้องได้รับการติดตั้งควบคู่ไปด้วย
ทั้งนี้ เพื่อให้สามารถควบคุมระบบต่าง ๆ
ของรถยนต์และรถจักรยานยนต์ได้ในกรณีที่ระบบไฟฟ้าขัดข้อง อีกทั้งเพื่อให้เกิดความปลอดภัย
เนื่องจากระบบไฟฟ้าไม่เหมาะสมในการใช้งานกับอุปกรณ์บางประเภท เช่น ถังน้ำมัน
เนื่องจากระบบไฟฟ้าอาจทำให้เกิดการจุดระเบิดขึ้นได้

นอกจากนี้
การเปลี่ยนแปลงไปใช้ระบบไฟฟ้าทำให้ต้นทุนในการผลิตรถยนต์และรถจักรยานยนต์ผลิตสูงกว่าการใช้สายควบคุม
เพราะต้องรวมค่าใช้จ่ายในการวิจัยและพัฒนาระบบไฟฟ้าเข้าไปเป็นส่วนหนึ่งของต้นทุนการผลิตด้วย
ทำให้ในระยะแรกคาดว่าจะมีการปรับเปลี่ยนมาใช้ระบบไฟฟ้าในรถยนต์รุ่นใหม่บางรุ่นที่มีราคาสูงก่อนเท่านั้น
เช่น รถสปอร์ต
เนื่องจากผู้ผลิตสามารถตั้งราคาให้สูงขึ้นได้โดยไม่กระทบกระเทือนต่อผู้บริโภคมากนัก

สำหรับรถยนต์นั่งส่วนบุคคลส่วนใหญ่ รถกระบะ รวมทั้งรถจักรยานยนต์ โดยเฉพาะอย่างยิ่งรถรุ่นใหม่
ๆ ที่จะออกสู่ตลาดในช่วงระยะเวลา 2-3 ปีข้างหน้านั้น
บริษัทคาดว่าจะยังคงต้องใช้สายควบคุมอยู่ต่อไป
ซึ่งเมื่อพิจารณารวมกับอายุของผลิตภัณฑ์หลังออกสู่ตลาดโดยเฉลี่ยประมาณ 4-8 ปีสำหรับรถยนต์ และ
2-3 ปีสำหรับรถจักรยานยนต์
และนับรวมในส่วนอะไหล่ที่จะต้องผลิตเพื่อขายให้กับศูนย์อะไหล่อย่างต่อเนื่องอีกระยะหนึ่งหลังจากนั้น
บริษัทจึงมีความเชื่อมั่นว่าเทคโนโลยีสายควบคุมจะยังคงใช้กันอย่างแพร่หลายอีกกว่าสิบปีเป็นอย่างต่ำ

ชุดควบคุมรางกระจกหน้าต่างรถยนต์

ในส่วนของชุดควบคุมรางกระจกหน้าต่างรถยนต์นั้น
ในปัจจุบันยังไม่มีการคิดค้นเทคโนโลยีใหม่ที่สามารถจะนำมาใช้ทดแทนได้
บริษัทจึงมีความเชื่อมั่นว่าเทคโนโลยีชุดควบคุมรางกระจกหน้าต่างรถยนต์จะยังคงได้รับการยอมรับและใช้กันอย่างแพร่หลายต่อไปอีกเป็นระยะเวลานาน

3.2 การตลาดและภาวะการแข่งขัน

3.2.1 กลยุทธ์ทางการตลาด

บริษัทได้ดำเนินธุรกิจการผลิตและจำหน่ายสายควบคุมมาเป็นเวลากว่า 28 ปี
และชุดควบคุมรางกระจกหน้าต่างรถยนต์มาเป็นเวลากว่า 9 ปี
มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
โดยในการดำเนินงานที่ผ่านมา บริษัทมีกลยุทธ์ทางการตลาดที่สำคัญ ดังนี้

1) มุ่งเน้นกลยุทธ์เชิงรุก

  บริษัทมุ่งเน้นกลยุทธ์เชิงรุก โดยการหาข้อมูลและจัดจำหน่ายผ่านช่องทางของลูกค้า Second
  Tier มากขึ้น ลูกค้ากลุ่มนี้จะนำไปประกอบกับผลิตภัณฑ์อื่น ๆ เพิ่มเติมและส่งต่อให้ผู้ผลิตยานยนต์
  ซึ่งมีทั้งประกอบและขายให้กับ OEM ในประเทศและส่งออก นอกจากนี้ยังมีลูกค้า Second Tier
  ที่เป็นตัวแทนซื้อและส่งออกไปขายยังกลุ่มประเทศต่าง ๆ ทั่วโลก โดยในปี 2549
  บริษัทมีสัดส่วนการขายให้ลูกค้า Second Tier ประมาณร้อยละ 15 ของยอดขายรวม ( ปี
  2548 มีสัดส่วนการขายประมาณร้อยละ 12 ของยอดขายรวม)
  รวมทั้งบริษัทได้ทำการส่งเสริมการขาย โดยเข้าร่วมงานแสดงชิ้นส่วนยานยนต์ เช่น งาน
  Automechanika, งาน TAPA (Thailand Auto Parts & Accessories)
  ซึ่งได้แสดงผลิตภัณฑ์ของบริษัทตลอดจนศักยภาพด้านการผลิต
  เพื่อเป็นอีกช่องทางที่จะติดต่อกับผู้ซื้อโดยตรง
  โดยเฉพาะตลาดต่างประเทศที่มีลูกค้าให้ความสนใจจำนวนมาก อาทิเช่น ลูกค้าจากอินเดีย
  ปากีสถาน เอเชีย และสหรัฐอเมริกา

2) มุ่งเน้นการผลิตผลิตภัณฑ์ที่มีคุณภาพ

  บริษัทผู้ผลิตรถยนต์และรถจักรยานยนต์จะทำการคัดเลือกผู้ผลิตชิ้นส่วนที่สามารถผลิตผลิตภัณฑ์ที่มีคุณภาพสูงได้ตรงตามความต้องการของลูกค้าในช่วงก่อนการผลิตจริง
  โดยผู้ผลิตชิ้นส่วนที่ผ่านการคัดเลือกแล้วจะได้รับคำสั่งซื้อผลิตภัณฑ์จากบริษัทผู้ผลิตรถยนต์และรถจักรยานยนต์อย่างต่อเนื่องตลอดระยะเวลาการประกอบรถยนต์และรถจักรยานยนต์แต่ละรุ่น
  ซึ่งโดยปกติแล้วจะมีระยะเวลาประมาณ 4-8 ปีสำหรับรถยนต์ และ 2-3 ปีสำหรับรถจักรยานยนต์
  ฉะนั้นหากบริษัท สามารถผลิตสายควบคุมที่มีคุณภาพตรงตามมาตรฐานที่บริษัทผู้ผลิตต้องการ
  ก็จะทำให้บริษัทได้รับคำสั่งซื้อเพื่อนำไปเป็นส่วนประกอบในการผลิตรถยนต์และรถจักรยานยนต์อย่างต่อเนื่องตลอดการผลิตรถยนต์และรถจักรยานยนต์รุ่นนั้น
  ๆ
  และจะได้รับคำสั่งซื้อเพื่อนำไปใช้เป็นอะไหล่ในศูนย์อะไหล่ภายหลังจากที่รถยนต์และรถจักรยานยนต์รุ่นนั้น
  ๆ เลิกผลิตไปแล้วอีกด้วย จากเหตุผลดังกล่าว
  บริษัทจึงได้มีการพัฒนาคุณภาพในการผลิตมาโดยตลอด โดยจะเห็นได้จากการที่บริษัท
  ได้รับประกาศนียบัตรบัตรรับรองคุณภาพและมาตรฐานด้านต่าง ๆ เช่น ISO 9002:1994 QS
  9000 ISO 14001 และ ISO/TS 16949 ทั้งนี้
  การที่บริษัทสามารถรักษามาตรฐานการผลิตให้มีคุณภาพอย่างสม่ำเสมอทำให้การผลิตของบริษัท
  มีประสิทธิภาพ มีของเสียระหว่างผลิตน้อย ซึ่งส่งผลให้บริษัทมีต้นทุนการผลิตที่ต่ำลงด้วย

3) มุ่งเน้นความสัมพันธ์กับลูกค้า

  บริษัทมีนโยบายในการสร้างสัมพันธภาพที่ดีกับลูกค้า โดยการออกตรวจเยี่ยมเพื่อรับทราบปัญหาต่าง
  ๆ และนำข้อเสนอแนะของลูกค้ามาปรับปรุง
  เพื่อพัฒนาผลิตภัณฑ์และบริการของบริษัทอย่างทันท่วงทีต่อไป อีกทั้ง บริษัทยังเข้าร่วมกิจกรรมต่าง
  ๆ กับบริษัทที่ดำเนินธุรกิจด้านอุตสาหกรรมยานยนต์อย่างสม่ำเสมอ นอกจากนี้
  บริษัทยังมีการส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการของลูกค้าและสามารถออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความสัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทต่อไป

4)  การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  บริษัทได้พัฒนาระบบการจัดส่งผลิตภัณฑ์ให้แก่ลูกค้าอย่างต่อเนื่อง โดยใช้ระบบ Toyota
  Production System (TPS) ซึ่งเป็นระบบ ที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต เพื่อเพิ่มประสิทธิภาพในการผลิตและจัดส่งผลิตภัณฑ์ของบริษัทให้แก่ลูกค้า

5) การมีพันธมิตรทางธุรกิจที่เป็นที่ยอมรับ

  การที่บริษัทมีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  เช่น ไฮเล็กซ์ คอร์ปอ- เรชั่น และบริษัท ฟูจิ กิโกะ จำกัด
  โดยมีการทำสัญญาการใช้สิทธิและรับความช่วยเหลือทางด้านเทคนิค (License and
  Technical Assistance Agreement) จากทั้งสองบริษัทนั้น
  เป็นเหตุผลสำคัญที่ทำให้บริษัทได้รับการยอมรับในด้านมาตรฐานและคุณภาพของผลิตภัณฑ์จากลูกค้า

  ในปี 2549 บริษัทได้ทำสัญญาการรับความช่วยเหลือทางด้านเทคนิค (Technical Assistance
  Agreement) ในการผลิตสายควบคุมรถยนต์จาก Daedong System Co., Ltd.
  ประเทศเกาหลี

6) กลยุทธ์ด้านการกำหนดราคา

  การที่บริษัททำการควบคุมต้นทุนการผลิตของบริษัทอย่างต่อเนื่อง
  โดยการใช้ระบบการผลิตที่มีประสิทธิภาพและเป็นไปตามมาตรฐาน
  ทำให้บริษัทสามารถกำหนดราคาผลิตภัณฑ์ที่เหมาะสมและสามารถแข่งขันกับคู่แข่งขันได้

7) กลยุทธ์การพัฒนาชิ้นส่วนภายในประเทศ (Local Parts)

บริษัทมีส่วนแบ่งทางการตลาดในทุก ๆ กลุ่มลูกค้า
โดยถือเป็นส่วนแบ่งทางการตลาดที่มากที่สุดในบรรดาผู้ผลิตในประเทศ
จึงสามารถรวบรวมชิ้นส่วนที่ใช้ร่วมกันได้ในแต่ละลูกค้าเพื่อจัดทำชิ้นส่วนภายในประเทศแทนการนำเข้า
ซึ่งทำให้ต้นทุนต่ำลง ส่งผลให้มีความยืดหยุ่นในการใช้กลยุทธ์ด้านราคาในการแข่งขัน
และการวางแผนผลิตชิ้นส่วนรุ่นใหม่ ๆ ในระยะยาว

  หมายเหตุ - ไฮเล็กซ์ คอร์ปอเรชั่น (HI-LEX Corporation) ได้มีการเปลี่ยนชื่อบริษัท
  จากเดิมชื่อ นิปปอน เคเบิล ซิสเต็ม อิงค์

  (Nippon Cable System, Inc.) มีผลตั้งแต่วันที่ 1 พฤษภาคม 2549

3.2.2 กลุ่มลูกค้าเป้าหมาย

ในปี 2549 บริษัทมียอดขายรวมทั้งสิ้นจำนวน 2,179.95 ล้านบาท
โดยเมื่อแบ่งสัดส่วนยอดขายของบริษัทในปี 2549 แยกตามยี่ห้อของลูกค้า
(รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
จะสามารถแบ่งได้ตามแผนภูมิวงกลมดังนี้

[]

กลุ่มลูกค้าเป้าหมายของบริษัท สามารถแบ่งได้ดังนี้

1. ผู้ผลิตรถยนต์และรถจักรยานยนต์

กลุ่มลูกค้าผู้ผลิตรถยนต์

กลุ่มลูกค้าของบริษัทสำหรับธุรกิจผลิตสายควบคุมรถยนต์ และชุดควบคุมรางกระจกหน้าต่างรถยนต์
ได้แก่ บริษัทผู้ผลิตรถยนต์ชั้นนำต่าง ๆ อันได้แก่ บริษัท อีซูซุมอเตอร์ (ประเทศไทย) จำกัด บริษัท
ฮอนด้า ออโตโมบิล (ประเทศไทย) จำกัด บริษัท โตโยต้า มอเตอร์ (ประเทศไทย) จำกัด บริษัท
มิตซูบิชิ มอเตอร์ส (ประเทศไทย) จำกัด เป็นต้น
ซึ่งลูกค้าดังกล่าวเป็นลูกค้าของบริษัทมาเป็นเวลานาน โดยบริษัทมีรายได้จากลูกค้ารายใหญ่คือบริษัท
ฮอนด้า ออโตโมบิล (ประเทศไทย) จำกัด คิดเป็นร้อยละ 20.22 ของยอดขายรวม
ทั้งนี้เพื่อเป็นการลดความเสี่ยงจากการพึ่งพิงลูกค้ารายใหญ่
บริษัทจึงมีนโยบายเพิ่มส่วนแบ่งตลาดจากลูกค้าเดิมรายอื่น ๆ และขยายฐานสู่ลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
ซึ่งเป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ทั้งนี้ผู้ผลิตรถยนต์ที่เป็นลูกค้าของบริษัท ในช่วงระยะเวลา 5 ปี มีดังนี้

+--------------------------------+-------------------------------------+
| บริษัทผู้ผลิตรถยนต์                  | รุ่นรถยนต์                             |
+--------------------------------+-------------------------------------+
| []                             | - Soluna, Vios, Corolla, Altis,     |
|                                | Corona, Camry, Hilux Tiger, Hilux   |
|   []                           | Vigo, Wish, Yaris, Fortuner         |
|                                |                                     |
|   []                           | - City, Jazz, Civic, Accord, CR-V   |
|                                |                                     |
| []                             | - Space Wagon, Strada, Lancer,      |
|                                | Cedia,                              |
| []                             |                                     |
|                                | G-Wagon, Triton, Fuso               |
|                                |                                     |
|                                | - D-Max, MU-7, TFR, Truck N*Series  |
|                                | &                                   |
|                                |                                     |
|                                | F*Series                            |
|                                |                                     |
|                                | - Sunny, Teana, Big-M, NV, Cefiro,  |
|                                | Frontier, Navara                    |
+--------------------------------+-------------------------------------+
|   [][]บริษัทผู้ผลิตรถยนต์อื่น          |                                     |
+--------------------------------+-------------------------------------+
|   []                           | - Fighter, Ranger, BT-50            |
|                                |                                     |
|                                | - Mega, Dutro, Series               |
+--------------------------------+-------------------------------------+

กลุ่มลูกค้าผู้ผลิตรถจักรยานยนต์

กลุ่มลูกค้าของบริษัทสำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
แมนูแฟคเจอริ่ง จำกัด บริษัท ไทยยามาฮ่า มอเตอร์ จำกัด บริษัท ไทยซูซูกิมอเตอร์ จำกัด บริษัท
คาวาซากิ มอเตอร์ เอ็นเตอร์ไพรส์ (ประเทศไทย) จำกัด
บริษัทมีรายได้จากลูกค้ารายใหญ่คือบริษัท ไทยฮอนด้า แมนูแฟคเจอริ่ง จำกัด คิดเป็นร้อยละ 11.23
ของยอดขายรวม
เพื่อเป็นการลดความเสี่ยงจากการพึ่งพิงลูกค้ารายใหญ่เช่นเดียวกับลูกค้าในกลุ่มผู้ผลิตรถยนต์
บริษัทมีนโยบายเพิ่มส่วนแบ่งตลาดจากลูกค้าเดิม และขยายฐานลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถจักรยานยนต์ที่จะย้ายฐาน การผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
ทั้งนี้เป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ทั้งนี้ผู้ผลิตรถจักรยานยนต์ที่เป็นลูกค้าของบริษัท ในช่วงระยะเวลา 5 ปี มีดังนี้

+-------------------------------+--------------------------------------+
| บริษัทผู้ผลิตรถจักรยานยนต์           | รุ่นรถจักรยานยนต์                        |
+-------------------------------+--------------------------------------+
| บริษัทผู้ผลิตรถจักรยานยนต์           | - Wave, Phantom, Nice, Dream, Sonic, |
|                               | CBR, NSR, Beat, Tena, Click, Air     |
|   []                          | Blade                                |
|                               |                                      |
|   []                          | - Smash, Raider, Best, RC100, Step,  |
|                               | Katana                               |
|   []                          |                                      |
|                               | - Mio, Nouvo, X-1, Spark, Fresh,     |
|   []                          | Speed, TZM, Mate, TZR, Fino          |
|                               |                                      |
|                               | - Kaze, Boss, GTO, KLX110, KLX300,   |
|                               | KSR, Victor, Zerpico, KR, KRR        |
+-------------------------------+--------------------------------------+

2. ศูนย์อะไหล่รถยนต์และรถจักรยานยนต์

กลุ่มลูกค้าศูนย์อะไหล่รถยนต์และรถจักรยานยนต์จะเป็นกลุ่มลูกค้าต่อเนื่องจากกลุ่มลูกค้าผู้ผลิตรถยนต์
และรถจักรยานยนต์
เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละราย
การขยายตัวของลูกค้ากลุ่มนี้จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

บริษัทมีทีมการตลาดที่มีประสบการณ์ในการขายตรงและการบริการหลังการขายเป็นของตนเอง
โดยเจ้าหน้าที่การตลาดของบริษัทจะทำการหารายชื่อและกลุ่มลูกค้าเป้าหมาย
ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
โดยจะทำการโฆษณาและประชาสัมพันธ์ผ่านทางกลุ่มบริษัทในเครือและทางอินเตอร์เน็ต
จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
โดยบริษัทได้เน้นถึงความสำคัญของบริการ หลังการขาย
โดยเจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

3.2.3 การจำหน่ายและช่องทางการจำหน่าย

บริษัทมีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4-8
    ปี สำหรับรถยนต์ และ 2-3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และรถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์ในลักษณะ
    REM (Replacement Equipment Manufacturer)
    โดยใช้ช่องทางเดียวกันกับการจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และรถจักรยานยนต์แต่ละราย
    ทั้งนี้จะเป็นการจัดจำหน่ายตามใบคำสั่งซื้อเป็นครั้ง ๆ ไป

เมื่อพิจารณาสัดส่วนยอดขายของบริษัทในลักษณะ OEM และ REM แล้ว ยอดขายของบริษัทในปี 2549
กว่าร้อยละ 98.11
ของยอดขายรวมมาจากการจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วนของสายควบคุมและชุดควบคุมรางกระจกหน้าต่างรถยนต์ในลักษณะ
OEM โดยมียอดขายที่เป็นการจัดจำหน่ายในลักษณะ REM เพียงประมาณร้อยละ 1.89

ในปัจจุบัน บริษัทมีสัดส่วนรายได้จากการขายในประเทศต่อต่างประเทศเท่ากับร้อยละ 97.76
ต่อร้อยละ 2.24 โดยมีการส่งออกไปยังประเทศมาเลเซีย จีน บราซิล สหรัฐอเมริกา อินเดีย
เวียดนาม ญี่ปุ่น อินโดนีเซีย และสเปน
ซึ่งปัจจุบันบริษัทยังมีสัดส่วนรายได้จากการส่งออกไปยังต่างประเทศไม่มาก
แต่บริษัทมีนโยบายที่จะขยายการส่งออกไปยังต่างประเทศให้มากขึ้นในอนาคต

ทั้งนี้ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์
บริษัทจะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
หรือรถจักรยานยนต์ประกาศแผนการผลิต
โดยจะเปิดให้บริษัทผู้ผลิตชิ้นส่วนเข้าร่วมประมูลเพื่อเป็นผู้ผลิตชิ้นส่วน
โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็น รุ่น ๆ ไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นสามารถแสดงได้ตามแผนภาพดังต่อไปนี้

[]

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั่งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตามคุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้องจัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์ตามช่วงระยะเวลาต่าง
ๆ ที่ผู้ประกอบรถกำหนด
ตลอดจนต้องทำการผลิตส่งให้ศูนย์บริการหลังการขายเพื่อใช้เป็นอะไหล่ต่อไป

3.2.4 ภาวะอุตสาหกรรมและการแข่งขัน

ในปี 2549 ประเทศไทยยังคงมีอัตราการเติบโตของเศรษฐกิจ
โดยเฉพาะอุตสาหกรรมรถยนต์อยู่ในระดับสูงอย่างต่อเนื่อง โดยมียอดผลิตรถยนต์รวมทั้งสิ้น
1,188,044 คัน เพิ่มขึ้นถึง 5.57% จากปีก่อน ส่วนรถจักรยานยนต์มียอดผลิตรวมทั้งสิ้น
3,543,683 คัน เพิ่มขึ้น 1.28%
ส่วนหนึ่งเป็นผลจากนโยบายรัฐบาลให้การสนับสนุนอุตสาหกรรมยานยนต์
โดยมีมาตรการส่งเสริมเพื่อที่จะผลักดันให้ประเทศไทยเป็นศูนย์กลางการผลิตรถยนต์
ภายใต้โครงการดีทรอยต์แห่งเอเชีย (Detroit of Asia) ซึ่งกำหนดเป้าหมายว่า ภายในปี
2553 จะมียอดการผลิตรถยนต์ให้ได้ 2,000,000 คัน และสัดส่วนการนำเข้าและส่งออกจะเป็น 50
: 50 ส่งผลให้ประเทศไทยผลิตรถยนต์มากเป็นอันดับที่ 10 ของโลก

สถิติยอดผลิตรถยนต์และรถจักรยานยนต์

  (หน่วย : คัน)

  ------ ----------- ---------- ---------- -------------- ------------- ----------- ----------- --------------
  ปี      รถยนต์                                            รถจักรยานยนต์                           

         ยอดผลิต      ยอดขาย     ยอดส่งออก   อัตราการเติบโต   ยอดผลิต        ยอดขาย      ยอดส่งออก    อัตราการเติบโต

                     ในประเทศ              ของยอดผลิต (%)                ในประเทศ                ของยอดผลิต (%)

  2547   928,081     626,026    332,053    23.66          2,867,295     2,026,841   831,287     20.55

  2548   1,125,316   690,409    434,907    21.25          3,498,836     2,161,250   1,337,586   22.03

  2549   1,188,044   646,838    541,206    5.57           3,543,683     1,968,017   1,575,666   1.28
  ------ ----------- ---------- ---------- -------------- ------------- ----------- ----------- --------------

ที่มา : สภาอุตสาหกรรมแห่งประเทศไทย

แนวโน้มอุตสาหกรรมยานยนต์ของไทยในอนาคตจะมีการขยายตัวอย่างต่อเนื่อง ซึ่งคาดว่าแนวโน้มปี
2550 จะดีขึ้นกว่าปี 2549 เนื่องจากได้แรงหนุนจากภาพรวมของภาวะเศรษฐกิจ
ไม่ว่าจะเป็นอัตราการเติบโตทางเศรษฐกิจของประเทศ การปรับลดราคาน้ำมันในตลาดโลก
และแนวโน้มการปรับลดลงของอัตราดอกเบี้ยในประเทศ
ซึ่งจะเป็นปัจจัยหนุนให้ลูกค้าตัดสินใจซื้อรถยนต์ง่ายขึ้น โดยคาดว่าในปี 2550
ยอดผลิตรถยนต์จะขยายตัวเพิ่มขึ้นประมาณ 8% และรถจักรยานยนต์เพิ่มขึ้นประมาณ 4%
โดยปกติอัตราการเติบโตของอุตสาหกรรมชิ้นส่วนรถยนต์และรถจักรยานยนต์จะมีการขยายตัวสอดคล้องไปในทิศทางเดียวกันกับภาวะอุตสาหกรรมยานยนต์
จึงทำให้อุตสาหกรรมผลิตชิ้นส่วนรถยนต์และรถจักรยานยนต์เจริญเติบโตในอัตราที่สูงตามไปด้วย

อย่างไรก็ตาม ในท่ามกลางสภาวะการตลาดที่ดี
ก็มีความเป็นไปได้สูงที่ผู้ผลิตชิ้นส่วนจากต่างประเทศจะเข้ามาตั้งฐานผลิตในประเทศไทยเพิ่มมากขึ้น
ทำให้จะมีคู่แข่งทางธุรกิจในกลุ่มอื่นเข้ามาลงทุนผลิตชิ้นส่วนเพื่อชิงส่วนแบ่งการตลาดอีกด้วย อาทิเช่น
ผู้ผลิตจากประเทศจีนและประเทศอินเดียที่มีความได้เปรียบในด้านค่าแรงที่ถูกกว่า
ประกอบกับผู้ประกอบรถยนต์ค่ายต่าง ๆ
มีอำนาจต่อรองและความต้องการมาตรฐานชิ้นส่วนที่สูงขึ้นเรื่อย ๆ
ดังนั้นการที่ประเทศไทยได้ทำข้อตกลงเขตการค้าเสรี (FTA) กับหลาย ๆ
ประเทศแม้จะเป็นโอกาสในการขยายธุรกิจไปยังต่างประเทศโดยการส่งออกหรือทำกิจการร่วมค้า
แต่ก็เป็นช่องทางให้ผู้ผลิตจากต่างประเทศที่มีต้นทุนต่ำกว่าเข้ามาแข่งขันได้เช่นกัน

ดังนั้น สิ่งที่ผู้ผลิตชิ้นส่วนจะต้องปรับตัวอย่างต่อเนื่องและรวดเร็ว คือการมีเทคโนโลยีที่ทันสมัย
มีความสามารถใน ลดต้นทุนการผลิต เพิ่มความสามารถในการออกแบบวิจัยและพัฒนา
ตลอดจนสร้างการบริหารจัดการให้มีมาตรฐานสูงเทียบเท่ามาตรฐานสากล
เพื่อเป็นที่ยอมรับของผู้ผลิตยานยนต์ระดับโลก และรองรับการแข่งขันระดับโลกภายใต้กรอบ WTO,
AFTA, FTA เป็นต้น

 สภาวะการแข่งขันในต่างประเทศ

ปัจจุบันบริษัทมีการผลิตเพื่อส่งออกไม่มากนัก โดย ณ สิ้นปี 2549
มีสัดส่วนการส่งออกคิดเป็นประมาณร้อยละ 2.24 ของยอดขายรวม ทั้งนี้
การส่งออกสายควบคุมและชุดควบคุมรางกระจกหน้าต่างรถยนต์ของบริษัทส่วนใหญ่จะไม่ใช่การส่งออกผลิตภัณฑ์สำเร็จรูป
แต่จะเป็นการส่งออกชิ้นส่วน (Component Part) ไปยังประเทศมาเลเซีย เวียดนาม มาเลเซีย
ญี่ปุ่น จีน อินเดีย และอินโดนีเซีย เป็นต้น ซึ่งส่วนใหญ่เป็นการส่งออกไปยังบริษัทในกลุ่มไฮเล็กซ์
คอร์ปอเรชั่น ทั้งนี้ การผลิตชิ้นส่วนดังกล่าวเป็นในลักษณะของ OEM
ซึ่งการแข่งขันในตลาดต่างประเทศโดยเฉพาะอย่างยิ่งในแถบเอเชียตะวันออกเฉียงใต้นั้นมีแนวโน้มที่จะทวีความรุนแรงมากยิ่งขึ้น
เนื่องจากผู้ผลิตรถยนต์มีนโยบายในการจัดหาวัตถุดิบและชิ้นส่วนประกอบโดยเปรียบเทียบต้นทุนในการจัดซื้อจากผู้ผลิตชิ้นส่วนหลายประเทศ
ทำให้บริษัทผู้ผลิตสายควบคุมและชุดควบคุมรางกระจกหน้าต่างรถยนต์ในต่างประเทศ เช่น
บริษัทผู้ผลิตสายควบคุมในประเทศจีน ซึ่งมีต้นทุนค่าแรงในการผลิตต่ำ จะมีความได้เปรียบ
อย่างไรก็ตาม บริษัทยังมีข้อได้เปรียบด้านผลิตภัณฑ์ที่มีคุณภาพสูง
เนื่องจากบริษัทเป็นผู้ผลิตที่อยู่ในอุตสาหกรรมมานาน อีกทั้งมีชื่อเสียงเป็นที่ยอมรับ
โดยได้รับลิขสิทธิ์และความช่วยเหลือทางด้านเทคนิคจากไฮเล็กซ์ คอร์ปอเรชั่นและฟูจิ กิโกะ
ซึ่งทั้งสองบริษัทมีชื่อเสียงในระดับโลกด้านเทคโนโลยีการผลิตสายควบคุมและชุดควบคุมรางกระจกหน้าต่างรถยนต์
ทำให้ผลิตภัณฑ์ของบริษัทเป็นที่น่าเชื่อถือและได้รับการยอมรับในเรื่องของคุณภาพเป็นอย่างสูงจากผู้ผลิต

อนึ่ง ภายใต้สัญญาการใช้สิทธิและรับความช่วยเหลือทางด้านเทคนิค (License and Technical
Assistance Agreement) ที่บริษัททำกับไฮเล็กซ์ คอร์ปอเรชั่นนั้น
บริษัทมีข้อตกลงว่าจะไม่ส่งออกผลิตภัณฑ์ไปนอกประเทศไทย
เว้นแต่จะได้รับคำยินยอมเป็นลายลักษณ์อักษรจากไฮเล็กซ์ คอร์ปอเรชั่นก่อน

ในปี 2550 บริษัทได้มีเป้าหมายที่จะเพิ่มสัดส่วนขายในต่างประเทศให้มากขึ้นกว่าปี 2549
โดยจะเป็นในลักษณะของการให้การสนับสนุนชิ้นส่วนที่มีคุณภาพและราคาที่แข่งขันได้ให้แก่บริษัทในกลุ่มของไฮเล็กซ์
คอร์ปอเรชั่นเป็นหลัก โดยเฉพาะอย่างยิ่ง บริษัทในกลุ่มของไฮเล็กซ์
คอร์ปอเรชั่นในประเทศเวียดนาม ญี่ปุ่น และอินเดีย

ในส่วนของการจำหน่ายผลิตภัณฑ์ให้กับลูกค้าอื่นในต่างประเทศที่ไม่ใช่บริษัทในกลุ่มของไฮเล็กซ์
คอร์ปอเรชั่นนั้น บริษัทสามารถดำเนินการได้ทันที หากได้รับคำยินยอมเป็นลายลักษณ์อักษร
โดยหากเป็นการจำหน่ายผลิตภัณฑ์ไปยังประเทศที่มีบริษัทในกลุ่มของไฮเล็กซ์
คอร์ปอเรชั่นตั้งอยู่และเป็นความต้องการของลูกค้าที่จะซื้อตรงจากบริษัท
บริษัทสามารถจำหน่ายให้กับลูกค้าได้โดยตรง ไม่จำเป็นต้องจำหน่ายผ่านบริษัทในกลุ่มของไฮเล็กซ์
คอร์ปอเรชั่นแต่อย่างใด

  หมายเหตุ - ไฮเล็กซ์ คอร์ปอเรชั่น (HI-LEX Corporation) ได้มีการเปลี่ยนชื่อบริษัท
  จากเดิมชื่อ นิปปอน เคเบิล ซิสเต็ม อิงค์

  (Nippon Cable System, Inc.) มีผลตั้งแต่วันที่ 1 พฤษภาคม 2549

3.3 การจัดหาผลิตภัณฑ์

3.3.1 กำลังการผลิต

บริษัทมีกำลังการผลิตและอัตราการใช้กำลังการผลิตในช่วงปี 2547 - 2549 ดังตารางต่อไปนี้

+-----------------------------+------------+------------+------------+
|                             | 2547       | 2548       | 2549       |
+=============================+============+============+============+
| สายควบคุมรถยนต์               |            |            |            |
+-----------------------------+------------+------------+------------+
|   กำลังการผลิต (เส้น)          | 6,000,000  | 13,000,000 | 18,000,000 |
+-----------------------------+------------+------------+------------+
|   การผลิตจริง (เส้น)           | 5,493,044  | 12,498,905 | 13,721,437 |
+-----------------------------+------------+------------+------------+
|   อัตราการใช้กำลังการผลิต       | 91.55      | 96.15      | 76.23      |
|   (ร้อยละ)                   |            |            |            |
+-----------------------------+------------+------------+------------+
| สายควบคุมรถจักรยานยนต์         |            |            |            |
+-----------------------------+------------+------------+------------+
|   กำลังการผลิต (เส้น)          | 15,000,000 | 10,000,000 | 12,300,000 |
+-----------------------------+------------+------------+------------+
|   การผลิตจริง (เส้น)           | 12,455,478 | 9,977,685  | 11,221,420 |
+-----------------------------+------------+------------+------------+
|   อัตราการใช้กำลังการผลิต       | 83.04      | 99.78      | 91.23      |
|   (ร้อยละ)                   |            |            |            |
+-----------------------------+------------+------------+------------+
| ชุดควบคุมรางกระจกหน้าต่างรถยนต์  |            |            |            |
+-----------------------------+------------+------------+------------+
|   กำลังการผลิตรวม (ชุด)        | 1,500,000  | 1,800,000  | 1,800,000  |
+-----------------------------+------------+------------+------------+
|   การผลิตจริง - แบบใช้สายควบคุม | 973,695    | 696,639    | 671,294    |
|   (ชุด)                      |            |            |            |
+-----------------------------+------------+------------+------------+
|   การผลิตจริง - แบบ arm –     | 477,460    | 940,496    | 625,434    |
|   type (ชุด)                 |            |            |            |
+-----------------------------+------------+------------+------------+
|   อัตราการใช้กำลังการผลิต       | 96.74      | 90.95      | 72.04      |
|   (ร้อยละ)                   |            |            |            |
+-----------------------------+------------+------------+------------+

บริษัทมีกำลังการผลิตสายควบคุมสูงสุดประมาณ 32.10 ล้านเส้นต่อปี
โดยแบ่งเป็นสายควบคุมรถยนต์ประมาณ 18 ล้านเส้นต่อปี สายควบคุมรถจักรยานยนต์ประมาณ
12.30 ล้านเส้นต่อปี โดยในปี 2549 มีอัตราการใช้กำลังการผลิตคิดเป็นร้อยละ 76.23 และ
ร้อยละ 91.23 ของกำลังการผลิตสูงสุดของสายควบคุมรถยนต์และสายควบคุมรถจักรยานยนต์
ในส่วนของการผลิตชุดควบคุมรางกระจกหน้าต่างรถยนต์ บริษัทมีกำลังการผลิตสูงสุด 1.8
ล้านชุดต่อปี โดยในปี 2549 มีอัตราการใช้กำลังการผลิตคิดเป็นร้อยละ 72.04
ของกำลังการผลิตสูงสุด (ในปัจจุบันบริษัทมีการผลิตโดยแบ่งเป็น 2 กะต่อวัน)

2.  ขั้นตอนการผลิต

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอนหลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณีที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
จะเป็นการนำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อ พลาสติกสำเร็จรูป
นำไปเป็นส่วนประกอบสำหรับสายควบคุมรถยนต์ต่อไป

4. ขั้นตอนการประกอบ เป็นขั้นตอนการนำสายนอกมาประกอบกับสายใน
โดยติดอุปกรณ์และชิ้นส่วนประกอบอื่น ๆ ตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ
บริษัทจะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  []

  การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลักดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่าง ๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

3.3.3 การจัดหาวัตถุดิบ

ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
บริษัทมีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
ทั้งนี้ชิ้นส่วนประกอบต่าง ๆ (Component Parts) ที่บริษัทสั่งซื้อนั้น
เป็นชิ้นส่วนที่บริษัทยังไม่สามารถผลิตเองได้ หรือไม่คุ้มทุนที่จะผลิต

ในปี 2549
บริษัทมีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 1,434.68 ล้านบาท
ทั้งนี้เป็นการจัดซื้อจากคู่ค้าในประเทศไทยคิดเป็นสัดส่วนประมาณร้อยละ 72
และเป็นการจัดซื้อจากคู่ค้าต่างประเทศคิดเป็นสัดส่วนประมาณร้อยละ 27.9
โดยวัตถุดิบและชิ้นส่วนประกอบหลักที่บริษัทมีการซื้อมาใช้ในกระบวนการผลิต ได้แก่
วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์
โดยยอดการสั่งซื้อวัตถุดิบและชิ้นส่วนประกอบหลักดังกล่าวรวมแล้วคิดเป็นร้อยละ 93.52
ของยอดการสั่งซื้อทั้งหมด

สำหรับคู่ค้าของบริษัทนั้นมีจำนวนหลายรายซึ่งส่วนใหญ่จะเป็นคู่ค้ากับบริษัทมาเป็นระยะเวลานาน
โดยมีคู่ค้า เพียง 2 ราย ที่มียอดสั่งซื้อรวมจากบริษัทในปี 2549 มากกว่าร้อยละ 10
ของยอดการสั่งซื้อรวมของบริษัท ได้แก่ ไฮเล็กซ์ คอร์ปอเรชั่น และบริษัท ไทยซัมมิท มิทซูบะ
อิเล็คทริค แมนูแฟ็คเจอริ่ง จำกัด โดยคิดเป็นสัดส่วนร้อยละ 20.83 และร้อยละ 18.93 ตามลำดับ
ทั้งนี้ วัตถุดิบและชิ้นส่วนประกอบหลักที่ซื้อจาก ไฮเล็กซ์ คอร์ปอเรชั่น ได้แก่
วัตถุดิบและชิ้นส่วนประกอบประเภทยาง ส่วนประกอบสำเร็จรูป (เช่น Bolt Joint, Boot
Assembly, Bracket Assembly, Cap Assembly, Carrier Plate และ Casing Cap
ที่ใช้ในการผลิตสายควบคุมและชุดควบคุมรางกระจกหน้าต่างรถยนต์) เหล็ก และเม็ดพลาสติก
เพื่อนำมา ใช้ในการประกอบสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ สำหรับชิ้นส่วนประกอบหลักที่บริษัทสั่งซื้อจากบริษัท
ไทยซัมมิท มิทซูบะ อิเล็คทริค แมนูแฟ็คเจอริ่ง จำกัด ได้แก่ มอเตอร์
ซึ่งนำมาใช้ในการประกอบชุดควบคุมรางกระจกหน้าต่างรถยนต์
โดยสาเหตุที่บริษัทต้องจัดซื้อวัตถุดิบและชิ้นส่วนประกอบจากไฮเล็กซ์
คอร์ปอเรชั่นเนื่องจากชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
หรือปริมาณการผลิตไม่คุ้มที่จะผลิตเอง หรือไม่สามารถจัดหาวัตถุดิบจากแหล่งภายในประเทศไทยได้
ดังนั้น การซื้อจากไฮเล็กซ์
คอร์ปอเรชั่นซึ่งเป็นผู้ถือหุ้นใหญ่ของบริษัทที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคาที่แข่งขันได้ให้กับบริษัทในกลุ่มของไฮเล็กซ์
คอร์ปอเรชั่นอยู่แล้ว จึงเป็นวิธีที่เหมาะสม อย่างไรก็ตาม
บริษัทไม่ได้ทำสัญญาที่กำหนดให้บริษัทจะต้องจัดซื้อวัตถุดิบและชิ้นส่วนประกอบจากไฮเล็กซ์
คอร์ปอเรชั่นแต่อย่างใด

ในการผลิตสายควบคุมรถยนต์และรถจักรยานยนต์นั้น
บริษัทได้สั่งซื้อวัตถุดิบและชิ้นส่วนประกอบจากทั้งคู่ค้าภายในประเทศและคู่ค้าต่างประเทศ
โดยมีสัดส่วนการสั่งซื้อวัตถุดิบจากคู่ค้าภายในประเทศในสัดส่วนประมาณร้อยละ 65
ของยอดการสั่งซื้อวัตถุดิบรวมเพื่อนำมาใช้ในการผลิตสายควบคุมรถยนต์และรถจักรยานยนต์ในปี
2549 ทั้งนี้
วัตถุดิบหลักในการผลิตสายควบคุมรถยนต์และรถจักรยานยนต์ประกอบด้วยวัตถุดิบและชิ้นส่วนประกอบประเภทยาง
ลวด และเม็ดพลาสติก ซึ่งสามารถจัดหาได้จากคู่ค้าหลายราย
โดยมีมูลค่าการสั่งซื้อวัตถุดิบหลักคิดเป็นสัดส่วนประมาณร้อยละ 50
ของยอดการสั่งซื้อวัตถุดิบและชิ้นส่วนประกอบทั้งหมดที่นำมาใช้ในการผลิตสายควบคุม

สำหรับวัตถุดิบและชิ้นส่วนประกอบที่ใช้ในการผลิตชุดควบคุมรางกระจกหน้าต่างรถยนต์นั้น
บริษัทได้สั่งซื้อจากทั้งในประเทศและต่างประเทศ โดยในปี 2549
บริษัทมีสัดส่วนการสั่งซื้อจากภายในประเทศประมาณร้อยละ 75
ของยอดการสั่งซื้อวัตถุดิบและชิ้นส่วนประกอบรวมที่นำมาใช้ในการผลิตชุดควบคุมรางกระจกหน้าต่างรถยนต์
ทั้งนี้วัตถุดิบหลักในการผลิตชุดควบคุมรางกระจกหน้าต่างรถยนต์ประกอบด้วยเหล็กและมอเตอร์
ซึ่งบริษัทมีการสั่งซื้อจากคู่ค้าหลายราย
จากการที่บริษัทไม่ได้สั่งซื้อวัตถุดิบและชิ้นส่วนประกอบจากคู่ค้ารายใดเกินกว่าร้อยละ 30
ของยอดการสั่งซื้อวัตถุดิบและชิ้นส่วนประกอบรวมนั้น
บริษัทจึงไม่ได้พึ่งพิงการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
และเนื่องจากบริษัทมีคู่ค้าหลายรายทำให้หากเกิดปัญหาในการจัดหาวัตถุดิบและชิ้นส่วนประกอบจากคู่ค้ารายใดรายหนึ่ง
บริษัทจะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

  หมายเหตุ - ไฮเล็กซ์ คอร์ปอเรชั่น (HI-LEX Corporation) ได้มีการเปลี่ยนชื่อบริษัท
  จากเดิมชื่อ นิปปอน เคเบิล ซิสเต็ม อิงค์

  (Nippon Cable System, Inc.) มีผลตั้งแต่วันที่ 1 พฤษภาคม 2549

3.3.4 ผลกระทบต่อสิ่งแวดล้อม

บริษัทกำหนดมาตรฐานการจัดการด้านสิ่งแวดล้อมไว้อย่างเข้มงวดและถือเป็นนโยบายหลักของบริษัท
ซึ่งผลจากการดำเนินการทางด้านการจัดการสิ่งแวดล้อมที่ได้มาตรฐาน
ทำให้บริษัทได้รับประกาศนียบัตรรับรองคุณภาพของระบบการจัดการสิ่งแวดล้อม (ISO 14001) จาก
TUV ตั้งแต่ปี 2543 ซึ่งนับเป็นผู้ประกอบการอันดับต้น ๆ
ในอุตสาหกรรมนี้ที่ได้รับการรับรองคุณภาพการจัดการสิ่งแวดล้อม

บริษัทได้พัฒนากระบวนการผลิตจนปัจจุบันไม่มีน้ำเสียจากการผลิตเลย
ซึ่งนอกจากจะลดปัญหาสิ่งแวดล้อมแล้วยังช่วยลดค่าใช้จ่ายในการดูแลบ่อบำบัดไปได้มาก
คงมีแต่น้ำเสียจากการใช้ประจำวัน ซึ่งสามารถบำบัดได้ด้วยวิธีการปกติ

ของเสียจากกระบวนการผลิต แยกออกเป็น 3 ประเภท ได้แก่ (1) ขยะอันตราย (2)
ขยะที่สามารถขายและนำกลับมาใช้ได้อีก (Recycled) และ (3) ขยะทั่วไป
โดยบริษัทมีกรรมวิธีบำบัดขยะแต่ละประเภท ดังนี้

ประเภทขยะและกรรมวิธีการบำบัด

+--------------+----------------+-------------------+-----------------+
|              | ขยะอันตราย      | ขยะ Recycled      | ขยะทั่วไป         |
+--------------+----------------+-------------------+-----------------+
| ประเภทขยะ    | - น้ำมันเครื่องเก่า | - เศษกระดาษ ดีบุก   | -               |
|              |                | สังกะสี เศษไม้       | ถ               |
|              | -              |                   | ุงมือถุงพลาสติกทั่วไป |
|              | สิ่งของปนเปื้อนต่าง |                   | เศษอาหาร        |
|              | ๆ เช่น          |                   |                 |
|              | ถุงม            |                   |                 |
|              | ือที่ใช้ในการทำงาน |                   |                 |
+--------------+----------------+-------------------+-----------------+
| กรรมวิธีบำบัด   | -              | -                 | -               |
|              | ส              | ข                 | ส่งให้บริษัทกำจัดขยะ |
|              | ่งให้บริษัทกำจัดขยะ | ายเพื่อนำกลับไปใช้ใหม่ |                 |
|              |                |                   | ด               |
|              |                |                   | ำเนินการตามวิธีการ |
|              |                |                   |                 |
|              |                |                   | ของประเภทขยะนั้น  |
|              |                |                   | ๆ               |
+--------------+----------------+-------------------+-----------------+

ในการกำจัดขยะอันตราย
บริษัทได้ว่าจ้างผู้เชี่ยวชาญด้านการบำบัดของเสียให้เป็นผู้ดำเนินการโดยเฉพาะ
และรายงานการกำจัดขยะอันตรายต่อกรมโรงงานอุตสาหกรรมเป็นประจำทุกเดือน
ซึ่งการดำเนินการจัดการสิ่งแวดล้อมของบริษัท
เป็นไปตามข้อบังคับของกรมโรงงานอุตสาหกรรมและการนิคมอุตสาหกรรมอมตะทุกประการ

บริษัทได้กำหนดนโยบายด้านสิ่งแวดล้อม ดังนี้

1.  ลดความสิ้นเปลืองในการใช้พลังงานและทรัพยากรที่มีผลกระทบต่อสิ่งแวดล้อมในการดำเนินกิจกรรมที่เกี่ยวข้องกับกระบวนการผลิตให้เกิดประโยชน์สูงสุด

2.  ศึกษาวิเคราะห์การเกิดมลภาวะที่เป็นพิษจากกระบวนการผลิต เพื่อนำมาปรับปรุงอย่างต่อเนื่อง

3.  ปฏิบัติและคงไว้ซึ่งกฎหมายที่เกี่ยวข้องกับสิ่งแวดล้อม และข้อกำหนดอื่น ๆ
    ภายในองค์กรอย่างเคร่งครัด

4.  จัดทำขั้นตอนดำเนินงานด้านสิ่งแวดล้อมอย่างเป็นระบบ
    เพื่อทำการทบทวนให้เป็นไปตามข้อกำหนดและบรรลุได้ตามวัตถุประสงค์และเป้าหมาย

5.  มุ่งสร้างจิตสำนึกด้านสิ่งแวดล้อมให้กับพนักงานทุกระดับภายในองค์กร
    ให้สามารถนำไปปฏิบัติและคงไว้อย่างมีประสิทธิภาพ

6.  ให้คำแนะนำประชาสัมพันธ์และเปิดเผยนโยบายสิ่งแวดล้อมต่อสาธารณะชนอย่างทั่วถึง

นอกเหนือจากการกำจัดขยะโดยคำนึงถึงความปลอดภัยแล้ว
บริษัทยังจัดให้มีการจัดกิจกรรมภายในเพื่อลดการใช้พลังงานและวัสดุสิ้นเปลืองอย่างต่อเนื่อง
โดยมีโครงการหลัก คือ

โครงการประหยัดพลังงาน

บริษัทออกแบบอาคารโรงงานแห่งใหม่โดยเน้นให้ประหยัดพลังงานเป็นหลัก
โดยวางแนวโครงสร้างให้อยู่ในมุมที่ รับลม จัดวางแผ่นมุงหลังคาให้เหลื่อมซ้อนกัน
ทำให้ลมพัดผ่านสะดวก ช่วยระบายความร้อนได้ดี จึงลดการให้พัดลมไปได้ทั้งหมด
รวมทั้งใช้แผ่นใสมุงหลังคา ทำให้แสงธรรมชาติลอดผ่าน ลดการใช้ไฟฟ้าระหว่างวันได้มาก

นอกจากนี้ บริษัทยังได้ว่าจ้าง McKinnon & Clark ซึ่งเป็นผู้เชี่ยวชาญในการลดการใช้พลังงาน
มาให้คำแนะนำการประหยัดพลังงานเพิ่มเติมอีกด้วย

โครงการลดการใช้กระดาษ

เนื่องจากบริษัทมีเอกสารที่ต้องถ่ายสำเนาและจัดเก็บเป็นจำนวนมาก
ทั้งที่เป็นเอกสารเกี่ยวกับระบบคุณภาพ ระบบบัญชี เอกสารที่ลูกค้ากำหนดให้จัดเก็บ
และเอกสารที่ต้องจัดเก็บตามกฎหมาย ซึ่งส่วนใหญ่จะต้องจัดเก็บเป็นเวลาหลายปี
เอกสารเหล่านี้มีผู้ใช้งานร่วมกันหลายฝ่าย จึงมักต้องทำสำเนาเพิ่มเพื่อให้ใช้งานได้ทั่วถึง
ทำให้ปริมาณการใช้กระดาษเพิ่มขึ้นอย่างมาก อีกทั้งวัสดุคือกระดาษมีความคงทนต่ำ
เมื่อผ่านการใช้งานไประยะหนึ่งก็จะต้องทำสำเนาใหม่
บริษัทจึงเริ่มดำเนินโครงการแปลงเอกสารให้อยู่ในรูป .pdf และเก็บไว้ที่ฐานข้อมูลกลาง
(Server) เพื่อให้พนักงานสามารถเข้าใช้งานเอกสารได้โดยไม่ต้องพิมพ์สำเนาออกมา โครงการนี้
นอกจากจะลดจำนวนการใช้กระดาษเป็นอย่างดีแล้ว
ยังลดพื้นที่จัดเก็บและลดค่าใช้จ่ายในการดูแลลงได้มากอีกด้วย

โครงการที่เกี่ยวข้องกับสิ่งแวดล้อมทั้งหมดรับผิดชอบโดยคณะกรรมการสิ่งแวดล้อม
โดยมีตัวแทนฝ่ายบริหาร เป็นประธาน และกำหนดคณะทำงานสำหรับแต่ละโครงการอย่างชัดเจน
มีการประชุมคณะกรรมการสิ่งแวดล้อมเพื่อติดตามผล

ทุก ๆ ไตรมาส และสรุปเป็นรายงานส่งให้กับผู้บริหารอย่างสม่ำเสมอ นอกจากนี้
ในกรณีที่พนักงานพบสภาพการทำงานที่ไม่ปลอดภัยหรือบริเวณที่มีสิ่งแวดล้อมไม่เหมาะสม
ก็สามารถกรอกแบบฟอร์มเพื่อแจ้งหรือร้องเรียนต่อคณะกรรมการสิ่งแวดล้อมได้ทันที
และประธานจะต้องตอบเป็นลายลักษณ์อักษรและดำเนินการแก้ไขภายในกำหนด

บริษัทให้ความสำคัญกับการจัดการทางด้านสิ่งแวดล้อมเป็นอย่างมาก
และตระหนักถึงหน้าที่ที่จะต้องรับผิดชอบ ในคุณภาพชีวิตต่อพนักงานของบริษัทเองและต่อชุมชนรอบด้าน

3.3.5 งานที่ยังไม่ได้ส่งมอบ

- ไม่มี –